Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A fogyatékos személyek jogairól és esélyegyenlõségük biztosításáról szóló 1988. évi XXVI. törvény (Fot.) értelmében a fogyatékos személyeknek, családtagjaiknak, segítõiknek biztosítani kell a hozzáférés lehetõségét a közérdekû információkhoz,
Paragraph Index: 686

A fogyatékos személyek jogairól és esélyegyenlõségük biztosításáról szóló 1988. évi XXVI. törvény (Fot.) értelmében a fogyatékos személyeknek, családtagjaiknak, segítõiknek biztosítani kell a hozzáférés lehetõségét a közérdekû információkhoz, továbbá azokhoz az információkhoz, amelyek a fogyatékosokat megilletõ jogokkal, valamint a részükre nyújtott szolgáltatásokkal kapcsolatosak. A fogyatékos személyt információs esélyegyenlõség illeti meg a társadalmi szolgáltatások igénybevételekor. Aligha kétséges, hogy kiemelt közérdek fûzõdik ezen adatok rendelkezésre állásához és az érdekeltek számára történõ hozzáférhetõvé tételéhez. Az állami szerveknek hozzáférhetõvé kell tenniük a birtokukban lévõ, a fogyatékosok esélyegyenlõsége szempontjából lényeges információkat, ugyanakkor az államnak azt is elõ kell segítenie, hogy a hasonló, de nem állami szervek birtokában lévõ információk is hozzáférhetõvé váljanak. Az adatvédelmi biztos a Fot. módosításának elõkészítése során felhívta erre a szakminisztérium figyelmét, jogalkotási és szervezési intézkedéseket javasolva. (1448/J/2005) A közhiteles nyilvántartás adataihoz fûzõdõ közérdekre, valamint a hátrányos megkülönböztetés tilalmára tekintettel kezdeményezte az adatvédelmi biztos az igazságügyi miniszternél a társadalmi szervezetekrõl és alapítványokról vezetett bírósági nyilvántartás szabályainak felülvizsgálatát, a személyes adatokra vonatkozó másolatkérési jog kiterjesztése érdekében (539/A/2005). A közszféra titkai A minõsített adatok védelmérõl szóló törvényjavaslat A minõsített adatok védelmének törvényes kereteit jelenleg az államtitokról és a szolgálati titokról szóló 1995. évi LXV. törvény (Ttv.) biztosítja. A Ttv.-ben megjelennek ugyan a kár alapú minõsítési rendszer egyes elemei, azonban továbbra is fennáll az államtitok és a szolgálati titok védelmi tárgy szerinti meghatározása és elhatárolása, amely minõségi, és nem fokozatosságot fejez ki. Kár alapú fokozatosság csak a szolgálati titok esetén alkalmazható minõsítési jelölések között áll fenn. A jelenlegi átmeneti állapot annyiban hátrányos a minõsítési igényt megalapozó, alkotmányosan elismert érdekek szempontjából, hogy amennyiben valamely, az államtitokköri jegyzékben szereplõ, az államtitok törvényi meghatározásának megfelelõ adat esetében nem állnak fenn a „Szigorúan titkos!” minõsítési jelölés alkalmazásának rendkívül szigorúan megállapított feltételei, úgy sem az államtitokká, sem – az eltérõ védelmi tárgy miatt – a szolgálati titokká minõsítésre nem kerülhet sor. Ezen várhatóan az új titoktörvény fog változtatni, amelynek tervezetét az adatvédelmi biztos 2005-ben több alkalommal véleményezte, továbbá konzultált a törvényjavaslatot elõkészítõ szakemberekkel. A biztos a törvényelõkészítés folyamatában több tucat észrevételt és javaslatot tett. A törvénytervezet elsõ szövegváltozata számos olyan részt tartalmazott, amelyek nyilvánvalóan súlyosan sértették volna a személyes adatok védelmét és a közérdekû adatok nyilvánosságát. Példaként említhetõ, hogy a minõsítés felülvizsgálati határidejének 10 évre növelése kiüresítette, értelmetlenné tette volna e jogintézményt. Ugyancsak elfogadhatatlan volt az az elképzelés, amely teljesen megszüntette volna a minõsítési javaslat indokolási kötelezettségét. A biztos levelében megállapította, hogy a törvénytervezet a garanciális szabályoknak csak a töredékét tartalmazza, ugyanakkor számos olyan része van, amely jelentõsen kiterjeszti a jogkorlátozás lehetõségét és meggyengíti az érintettek jogérvényesítési pozícióit. A Magyar Köztársaság társadalmi, gazdasági vagy biztonsági viszonyaiban nem történtek olyan változások, amelyek szükségessé tennék az alapvetõ jogok és az államérdekek viszonyának alapvetõ újraértékelését. A törvénytervezet több fordulós egyeztetése során a jelzett problémák többségét sikerült megoldani, vagy legalább az álláspontokat jelentõsen közelíteni. A törvényjavaslatot a T/18708. számon nyújtották be az Országgyûléshez. Az adatvédelmi biztos szóban és írásban is tájékoztatta az Országgyûlés emberi jogi, kisebbségi és vallásügyi bizottságát a minõsített adatok védelmérõl szóló törvényjavaslattal kapcsolatos álláspontjáról, továbbá az Országgyûlés plénuma elõtt is felszólalt e tárgyban, végül olyan, konkrét törvénymódosító javaslatokat kezdeményezett, amelyek majd megkönnyítik, hogy bárki hatékony bírósági jogvédelmet kaphasson a jogszerûtlen, illetve megalapozatlan titokminõsítésekkel szemben. 2006/162/II. szám A törvényjavaslat a magasabb minõsítési fokozatba tartozó iratállomány csökkentését célozza, és bizonyos mértékig elfogadható, hogy a járulékos adminisztratív terhek csökkentésével rugalmasabbá váljék a titokminõsítés. A szolgálati titokkörök közleményként való közzététele a hatályos titokszabályozás neuralgikus pontja, ezért kedvezõ, hogy a törvényjavaslat a minõsíthetõ adatfajták jegyzékét a törvény mellékletébe foglalja. Helyes, hogy a „Szigorúan titkos!” adatokat a minõsítés meghosszabbításával is jelenlegi 90 helyett legfeljebb 80 évre lehessen titkosítani, azonban az alacsonyabb minõsítési szinteken a jelenlegihez képest jelentõsen megnõ a titok maximális érvényességi ideje. A másfélszeres, de akár háromszoros lehetséges védelmi idõtartam szükségessége még akkor is kétséges, ha a titkosítás feltételei a mostaninál szigorúbbak lesznek. A minõsíthetõ adatkörök jegyzékéhez fûzött, közel kéttucatnyi adatvédelmi biztosi észrevétel részletes ismertetésére nincs mód. Mégis említést érdemel, hogy a „kiemelten” közérdekûnek tekintett adatfajták esetében – ilyenek például a környezeti információk, vagy a külön törvény által kifejezetten nyilvánosként meghatározott adatok – csak kivételesen kerülhet sor titokminõsítésre. Az azonban nem kifogásolható, ha a törvényalkotó esetenként a jelenlegi szolgálati titokköri meghatározásoknál általánosabb adatfajta-meghatározásokkal él, hiszen így biztosítható a törvényi szinten kihirdetendõ titokjegyzék idõállósága. Fontos szem elõtt tartani, hogy valamely adat titokkörbe tartozása önmagában még nem elég a titokminõsítéshez, ha annak további törvényi feltételei nem állnak fenn. Bár némi aggodalommal, de remélhetõ, hogy a jogalkalmazók élni, és nem visszaélni fognak a rugalmasabb szabályokkal. Az új titoktörvény elfogadása esetén az adatvédelmi biztos figyelemmel fogja kísérni az új szabályozás alkalmazását. (822/J/2005) A szolgálati titokköri jegyzékek A jelenlegi titokszabályozás nem ismeri a „Szigorúan titkos!” minõsítési jelölésnél alacsonyabb szintû jelöléssel ellátott államtitok-minõsítést, ezért átmenetileg, jobb híján a szolgálati titoknak kell betöltenie a „gyenge államtitok” helyettesítõjének szerepét is, amennyire ez egyáltalán lehetséges. 2005-ben az alábbi szolgálati titokköri jegyzék-tervezeteket küldték meg véleményezésre: – a Vám- és Pénzügyõrség szolgálati titokköri jegyzékének tervezete (519/T/2005) – az Egészségügyi Minisztérium, valamint az irányítása alatt álló intézmények és államigazgatási szervek szolgálati titokköri jegyzékének megállapításáról szóló közlemény tervezete (520/T/2005) – a Határon Túli Magyarok Hivatala szolgálati titokköri jegyzékének tervezete (855/T/2005) – a Miniszterelnöki Hivatal szolgálati titokköri jegyzékérõl szóló közlemény tervezete (1056/T/2005)

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes